== Oprindelse ==
[[Genre]]n og [[Metrik (verslære)|metrikken]] der karakteriserer eddadigtene var formentlig udviklet i det 9. århundrede, og sandsynligvis har de kendte digte overlevet i næsten samme form siden [[vikingetiden]]. Digtformen og indholdet har givetvis været udbredt over hele Norden til [[højmiddelalderen]]. De bevarede digte stammer fra Island, men deres form har sikkert varieret fra region til region.<ref>Meulengracht Sørensen (2006), s. 65-68</ref> Vi ved, at i hvert fald nogle af digtene var kendt i Norge før årtusindeskiftet, og at [[Landnamstiden|udvandrere]] havde taget dem til Island. Fra udgravninger på [[Bryggen (Bergen)|bryggen i Bergen]] har man fundet en del runeindskrifter fra 10. århundrede, som indeholder strofer fra eddadigte.
Folkeminde